Title: Activitat 1. Introducció del tema
Course: Llengua Catalana 6è Primària 1r T

Comencem aquest projecte a partir de la imatge següent:

 Font: Pixabay.com

- Què hi veus, en aquesta imatge?

- Com et fa sentir?

- Què has après del confinament?

- Ens ha afectat de la mateixa manera, als diferents sectors de la societat?

En aquest projecte aprendrem com es fan els reportatges. Ens convertirem en reporters tot investigant sobre la pandèmia que ha patit el món. Serem experts de la part del nostre tema i compartirem el nostre coneixement amb la resta.

A continuació formarem grups i, un cop triat un tema, elaborarem el nostre propi reportatge, que es publicarà a la web del centre; haurem de seguir tots els passos que s'indiquen.

Paral·lelament reforçarem conceptes d'ortografia i de gramàtica, així com aspectes de les propietats textuals.

Continguts que treballarem

Llengua catalana  6è | Ortografia | Gramàtica | Lèxic | Expr. escrita
Ens convertim en reporters | Repàs accentuació, diftongs i hiats | El tipus d’oracions i les propietats textuals | Camp semàntic sobre mitjans de comunicació; comparació, sinònims i antònims | El reportatge

Planificació que seguirem

TEMA 1. Ens convertim en reporters

- BLOC I: Ens convertim en reporters

1. Avaluació inicial
2. Introducció projecte: Ens convertim en reporters/es. Fòrum
3. Comprensió oral: El nou coronavirus
4. Ortografia: repàs normes accentuació

- BLOC II: Ens convertim en reporters

1. Investiguem diferents punts de vista: grups d’experts
2. Responem preguntes: comprensió lectora
3. Lèxic: glossari i exercicis

- BLOC III: Ens convertim en reporters

1. Som experts i compartim informació: videotrucada. Rúbrica expr oral – coavaluació
2. Conceptes bàsics: el reportatge
3. Gramàtica: tipus d’oracions

- BLOC IV: Ens convertim en reporters

1. Gramàtica: exercicis tipus oracions
2. Analitzem un reportatge
3. Ortografia: diftongs, hiats

- BLOC V : Ens convertim en reporters

1. Tria del tema i del grup
2. Gramàtica: propietats textuals i ús de les cometes

- BLOC VI: Ens convertim en reporters

1. Elaborem el nostre reportatge amb base d’orientació: investigació científica, entrevista i opinió personal. El muntem i el presentem.